Авет
Јован Илић 

Авет

Ако се пак уфаш, бане, в помоћ нимску, 
Веруј Нимцу, да знаш кô сунцу зимску! 
Сирена Мора Јадранскога.

Ноћца ће проћ тамна!
 
Авет бијесна и помамна

Злобу ће стишат,

Свануће дан,

Над гробом мојим гракнуће црни вран,

Алеман.

Нек гракће,

Узаман бит му неће,

Тако ми Бога!

Врх гроба мога

Нићи ће невен-цв'јеће,

Понић ће спомен лијепих дана

Зриновић бана.

Јадранског мора зв'језда ми св'јетла сјаше,

Швед позна буздован мој перни,

Преда мном б'јесне дрхтаху паше.

Ој, роде, мој роде вјерни:

Збогом.

Навијек: збогом!

Бог нек те стазом славе води.

Ти гракћеш?

Не гракћи, црни вране,

Готов је бане:

Ево ме ! џелате, ходи!

Напомене 

 Ова песма је објављена у С. К. Задруга, књ. 17

Извори 

 Јован Илић: Целокупна дела, страна 262-263. Библиотека српских писаца, Народна просвета.

Јован Илић